ISANDA LAUAS
Tere tulemast saatesse!
Mina olen Martti Ojares
ja mu tänane külaline on Marko Saarinen.
Tere tulemast Marko! - Tänan!
Sa oled pärit Pohjanmaa piirilt. Kuidas see piir seal kulgeb?
Minu koht jääb Pirkanmaale. Koha nimeks on Virrat.
Me saate kombestiku kohaselt küsin saatekülaliselt ta eluloo kohta
alates ta varasest lapsepõlvest.
Sul oli nooruses helgemaid ja süngemaid aegu,
aga räägi palun ise lähemalt.
Ma olen pärit 6-lapselisest perest. Peres oli 5 poissi ja 1 tüdruk.
Meie lapsepõlve ajal tarvitas isa kõvasti alkoholi.
Seetõttu lahutasid ka isa ja ema abielu.
Meid, lapsi, paigutati erinevatesse lastekodudesse
ja kasvatusasutustesse.
Olime ka asenduskodudes.
Nendest on jäänud üsna head mälestused.
Kui rääkida sellest, miks need mälestused nii head on,
siis seda selle pärast, et sain sporti teha.
Maadelesin Soome MV tasemel, mängisin jalgpalli ja tegin muid alasid.
Olukordades nagu nad sul olid, oli näha, et Jumal oli koos sinuga.
Sinu valikud olid head - asenduskodud ja muud,
mis on jätnud sulle head mälestused.
Jah.
See pole mitte iseenesest mõistetav,
sest olen sellistest olukordadest ka teistsuguseid mälestusi kuulnud.
Endale on tõesti head mälestused jäänud.
Lapsepõlv sel ajal, kui mu ema ja isa koos elasid,
oli üsna karm.
Vahel pidime talvel lausa lumehange põgenema.
Mu isa kasutas ema ja ka meie suhtes vägivalda.
Kui vana sa olid, kui nad lahutasid?
Ma olin 10-11aastane.
Seejärel hakkasid sa maadlusega tegelema?
Jah. Siis see algaski. Olin siis Lohjal lastekodus.
Esimest korda Turusse poistekodusse sattudes
hakkas sport mind rohkem huvitama.
See oli mulle ka kui päästerõngaks, et ma ei läinud mujale,
kuigi oleks võimalus olnud minna.
Milline oli su eluperiood 10-20. eluaasta vahel?
Käisin internaatkoolis ja koolis läks mul hästi.
Vahel olin 3-4 vennaga asenduskodus.
Ka seal läks mul koolis hästi.
Enne 8. klassi oli keskmine hinne 5- või 4+.
Koolis läks tõesti hästi.
Maadlesin poiste maadluses Soome MV tasemel.
Asenduskodus oli selline kasvatus,
et meile "kasvatati külge" head kombed.
Mul polnud kunagi mingeid probleeme.
Elasime algul Karjaa-Lohjal
ja sealt kolisime kasuvanematega algul Helsingisse, Laajasalosse.
Tihti tulime koolist koju rahvast täis bussis.
Mul polnud kunagi probleemi
endast vanemale inimesele istet pakkuda.
Meile õpetati seda.
Kas sinu viiel vennal-õel oli samamoodi hea elu?
Ei.
Olin ainuke, kes meist sporti harrastas.
Mu vend, kes on minust aasta noorem,
istub siiamaani vangis.
See näitab selgesti seda,
mis sellele järgneb, kui lapse tasakaalu häiritakse.
Sinu tasakaalu ei häiritud. Sa kasvasid heas keskkonnas.
Sinust sai eeskujulik inimene.
Kas just eeskujulik inimene, aga tõsi ta on, mida ütlesid.
Ise mõtlen, et mul on kogu aeg olnud tahe elada ja ühiskonnas tegutseda.
Kasvatusasutuses tehti minust ühiskonna kõlbulik inimene.
Maadlemisega tegeledes polnud Jumal veel su elu Issand.
Ei olnud jah.
Ma polnud veel "taevakõlbulikuks" saanud.
Ma kolisin üksi elama.
Algul isa juurde Porvoosse,
kuid 18-aastaselt see veel päris ei õnnestunud,
nii et, käisin veel ühes internaatkoolis Hämeenlinnas.
Sellega oli nii, et kui käisid koolis ja kodus elada ei saanud,
siis oli võimalik elada seal.
Sealt kaudu pääsesin tööle ühte Hämeenlinna spordipoodi.
Seal töötasin 8. aastat müüjana.
Vahepeal käisin ka sõjaväes ja võtsin naise.
Peale seda juhtus su elus midagi tõsist.
Jah.
Mina, kui uskmatu Soome mees, hakkasin alkoholi tarvitama.
Aga samas tegin oma tööd hästi.
Mingil arusaamatul põhjusel tuli meil abielulahutus.
Selleks ajaks oli meil 5-aastane laps.
Mu alkoholi tarbimine suurenes ja ma kaotasin töö, korterid jne.
Läksin Kauniaineni linna. Mu ema elas seal ühes haiglas.
Elasin seal mõnda aega ja mul oli plaan nö maha rahuneda.
Mu vennad jõid rohkem, kui mina.
1. juulil, 1992. a. olin üksi kodus. Teised kõik olid tööl.
Äkki helises telefon.
Telefonis küsiti, kas mina olen Jorma Gunnar Saarineni poeg?
Ütlesin: "Jah olen".
Siis öeldi, et mu isa leiti Kontula ostukeskusest.
Ta süda oli seiskunud.
See oli väga karm koht.
Arutasime koos vendadega,
et isa ei saa ju niisama jätta ja me peame ta ikka maha matma.
Aga kui sa oled oma isa matustel ja kirst on su silme ees,
siis sa mõistad, et sa ei näe teda enam kunagi.
See oli väga karm.
Samas oli ka mu vanem õde koos sõpradega seal.
Nad laulsid mõne vaimuliku laulu.
Mu õde nägi, et olen justkui "kinni võetud".
Elasin "otsingute ajas", nagu Piibel seda nimetab.
Jumal annab igale inimesele neid aegu 2 või 3.
Õde nägi, et ma elasingi selles otsingute ajas.
Ta palus mind laste ja poiste hoidjaks
ning kogudusse lastelaagri korraldajaks.
Sa läksidki?
Jah. Ma läksingi.
Ma nägin midagi nende inimeste silmis.
Olin kahevahel ja mõtlesin, mis see võib olla?
Esiteks mõtlesin,
et keegi leidis nii tugeva narkoaine, millest ma ei tea midagi.
Või leidsid nad midagi väga ehtsat.
Neil oli naeratus näol ja silmad särasid.
Mõistsin, et neil inimestel oli miskit tõelist.
See puudutas sind? - Jah. Väga sügavalt.
Kas sa peale alkoholi tarbisid ka narkootikume? - Ei.
Mitte kunagi.
Ses suhtes olid asjad hästi. Mind oli hästi kasvatatud.
Aga alkohol domineeris mu elus umbes 5. aastat.
Kuidas sind puudutas see,
kui su õde te isa matustel vaimulikke laule laulis?
Matused on alati selline koht, kus inimene on tundlik
ja süda on avatud.
Mõtlesin, et nendes lauludes peitub mingi tõde.
Samal aastal osalesin Piiblipäevade üritusel.
Seal räägiti vaimulikest asjadest.
Kogesin, et see jutlustaja, kes mind ei tundnud,
tõi kogu mu elu meie ette.
Kõik asjad ja kogu elu, kuidas olin elanud.
Sel hetkel, kui jutlustaja küsis: "Kes tahab oma elu Jeesusele anda?"
siis mõtlesin: "Tulgu, mis tuleb, aga ma lähen sinna ette
ja annan oma elu Talle!"
Sain sealt paigast tohutu rahu.
Tundsin selle teenistuse ajal
otsekui mul oleks lai vöö ümber keha, mida muudkui pingutati
ja mul oli tohutult kitsas olemine.
Kui aga altarile läksin ja jutlustaja palvetas mu eest, öeldes:
"Jeesuse nimel, Tema vere läbi ja usu kaudu
oled sa oma patud andeks saanud!"
Siis tundsin nagu mingi terav asi lõikas selle vöö ümbert ära
ja ma kui hõljusin tagasi oma pinki.
See rahu, mis mu sisse tuli, on 27. aastaga kasvanud veelgi.
Samas on olnud ka igasuguseid väljakutseid,
kuid see rahu on võimas.
Ütlesid, et vabanesid suure surve alt.
Miks sellest ei kirjutata ajalehtedes kasvõi kirbukirjas?
Teadlased murravad pead selle üle, kuidas inimene võiks vabaks saada.
Neil pole sellist ravimit, mille Jeesus sinu ellu tõi.
Ei ole.
Me näeme kõigi suurte ajalehtede pealkirjadest,
et head uudised ei müü.
Seetõttu ei kajastatagi häid uudiseid.
Inimesed on harjunud sellega, et just halvad uudised müüvad.
Suuri ajalehti müüakse just selliste uudiste abil.
Siis on näha, et kellelgi läheb veel halvemini kui minul.
See otsekui tõstab üles mingil moel, aga see on väga halb.
See on väga halb mõjutegur.
Mis su elus peale seda dramaatilist juhtumit
edasi sai?
Esiteks ma armusin Piiblisse.
Ma sain aru, et Jumal rääkis mulle otse selle läbi.
Mulle hakkasid meeldima vaimuliku sisuga raamatud.
Olin olnud usklik 1,5- 2 aastat.
Siis sai üks koguduse töötegija südamesse
luua kristlik kirjastus.
Ta küsis, kas tahaksin minna ja proovida seal telefonimüüki.
Ütlesin, et võin proovida küll.
Nüüd on seda juba 25. aastat "proovitud".
Paistab, et läheb päris hästi.
See tähendab seda, et sinu kaudu on välja läinud sadu raamatuid,
milledest paljusid oled sa ka ise lugenud.
Ma püüan sättida nii, et kõik raamatud, mis meile tulevad,
need püüan kõigepealt ise läbi lugeda.
Siis oskan neid ka teistele soovitada.
Samuti tean, et Jumal varustab meid nende raamatute kaudu.
Paljud tänapäeva usklikud ei mõista,
et Jumal tahab meid varustada ka vaimuliku raamatu kaudu.
See on üks kanal.
See rõõm, mis sinust praegugi esile tuleb,
see pole olnud peidus.
See rõõm on olnud esil, kuna su töö on selline.
Sa kohtud kirjastuse esindajana nende raamatute müüjatega
ja teiste tegelastega.
Sul on väga palju vestlusi.
Jah. Jumal on nende kaudu andnud väga palju tarkust.
Kord oli üks usklik inimene ühe teise inimese käest küsinud:
"Mis sind nii naeratama paneb?"
Too vastas: "Sain patud andeks ja on teel taevasse,
mistõttu ei saa mitte naeratamata olla."
Kuna meil on vahel ka mustemaid ja kurvemaid hetki,
siis on hea endale meelde tuletada, kust leida rõõmu.
Aamen selle peale.
Sa oled olnud raamatute äris 25-26. aastat.
Selle aja jooksul on nii sellel alal, kui kogu Soome kristlikul maastikul
toimunud palju muutusi.
On küll.
Lugesin just ühte head raamatut: "Tee tõelise väe leidmiseni".
Kogesin, et see on sõnum praegusele ajastule.
Üks vanem pastor kirjutab seal, et vaimuande, imesid ja tunnustähti
on aja jooksul rõhutatud vahel rohkem, vahel vähem.
Sedamoodi üle 100. aasta.
Samas on olukord selline, et kogudustes toimub taandareng.
Kuigi need asjad peaksid meid just üles tõstma.
Aga see, mida ta nägi läbi Mäejutluse sõnumi
ja ma usun, et see on sõnum sellele rahvale
ja eriti just kristlastele,
oli see, et meil puuduvad Jeesuse iseloomujooned
ehk siis Vaimu viljad.
Uskmatud ei näe, mida me usume, vaid nad kuulevad sellest.
See on tähtis, et oleksime argielus nende inimeste keskel.
Et paneksime tähele üksildasi ja ka vaesid inimesi
ning läheksime ja aitaksime neid.
See on see, mida Jeesus palub meil teha.
Armastuse teod. - Just.
Eks neid ole juba tänapäevalgi palju,
aga teatud märgid näitavad seda,
et Jumal hakkab uurima rahvaste patte.
Jah. Ta ei uuri ainult tehtud tegusid.
Ta uurib ka tegemata asju.
Seetõttu olen oma sisimas kogenud teatud värinat.
Nüüd on aeg, kui meie - kristlased, peaksime ärkama
ja on aeg nende väärtustega välja tulla.
Sest meie väärtused peavad vastu lõpuni välja.
Miks me siis oleme nii häbelikud nende suhtes?
Siin on mitu põhjust.
Üks on see, et me räägime Jeesusega liiga vähe.
Me näeme Jeesuse iseloomujooni Piiblist nagu peeglist.
Kui näeme Piiblist Jeesuse pilti, siis muutume Jeesuse sarnasteks.
Kui aga kogu me aeg kulub kõigele muule
nagu tänapäeval näiteks sotsiaalmeediale.
Sotsiaalmeedia pole iseenesest halb, aga kui mõelda sellele kuluvale ajale,
siis tekkib küsimus, mis meid valitseb?
Kui inimene sööb vähemalt korra päevas,
siis ta keha püsib elus.
Samamoodi peame me toitma ka oma vaimu.
See toimub ainult Jumala Sõna kaudu. - Jah.
Kui see aga toimub üle nädala ja ka siis väga väikestes kogustes,
hakkab me vaim närtsima. - Just.
Meie hing, mis on tegelik lahinguväli, kust see siis saab õige signaali,
kui meie sees olev Jumala Vaim hakkab närtsima?
Vahel ma küsin inimestelt,
kui tihti ja mitu peatükki nad päevas Piiblist loevad?
Mõni vastab, et peatükk päevas, kui sedagi.
Siis ütlen talle, et proovigu süüa üks McDonaldsi burger päevas.
Kuu aja pärast tulen ja küsin, kuidas ta olemine on?
Samasugune olek on ka me vaimulikul inimesel siin sees,
kui ta ei saa toitu.
Keegi ütles selle kohta: "Meie sees on 2 koera - must ja valge.
Nad kaklevad meie sees.
See, kumba neist toidan, see kasvab."
Seepärast meis polegi neid vilju näha.
Tänapäeva sotsiaalmeedia ja kogu tehnika on viinud selleni,
et noored loevad vaid lühikesi lugusid
ja nad ei loe enam isegi raamatuid.
Ka arvutamisoskus on uurimuste järgi halvenenud.
Samuti võiks rääkida Soome noorte liikumisharjumustest,
mis on tänapäeval väga vähesed.
Üldine vorm on läinud halvemaks,
kuna kogu aeg tehakse vaid "pöidlatrenni".
Suurem osa usule tulekutest juhtub alla 20-aastaste inimeste seas.
Mõeldes sellele,
et kui 19-aastased noored saavad üliõpilasteks
olles käinud sinnamaani koolis,
siis kuidas me saaks need väärtused koolielus välja tuua?
Mida sa selle kohta ütleksid?
See on tõsine küsimus.
Võin öelda, et tänapäeval on need väärtused röövitud
ja seda soositakse kahjuks valitsuse tasandilgi,
kuna Rohelised ja Vasakpoolsed on täna tugevalt võimul.
Nende esimene agenda on kõrvaldada kasvatusest
kõik kristlikud väärtused.
Selle vilju võime juba praegu näha -
mis juhtub, kui kristlikud väärtused ära võetakse.
On teada, et mitmed ühiskonnad on selle pärast kokku kukkunud,
kui pere, kui institutsioon on ära lõhutud.
Nüüd püütakse seda eesmärgipäraselt lõhkuda.
Noori püütakse eesmärgipäraselt nn. "imeõpetustega" segadusse viia.
Et näiteks sugusid on rohkem, kui kaks.
Kuid, neid on vaid kaks, punkt! Mees ja naine, poiss ja tüdruk.
Ükskõik, kuhu asutusse ma ka ei lähe, ma hoian sellest alati kinni.
Piibel ütleb: "Jumal lõi mehe ja naise." Ja nii ongi.
Nägin eile uudistest,
kuidas üks kaubanduskeskuste kett värbab töölisi.
Aga nad ei küsi algul töölesoovijate nimesid,
et neil, kes CV'sid läbi vaatavad, ei tekiks mingeid eelarvamusi.
Sel moel kaitstakse seda,
et mehe või naise roll ei hakkaks mõju avaldama.
Ehk kogu selle agendaga liigutakse selles suunas,
millele sa just viitasid.
Jah. Aeg on selline,
et selge mõistuse kasutamine pole enam au sees.
Paistab sedamoodi,
et miski muu, aga mitte selge mõistus, suunab me inimesi.
Piibis räägitakse terve mõistuse vaimust. - Jah.
Nüüd lähekski seda vaja. - Just.
Tundub ka sedamoodi, et midagi muud ei tohi kritiseerida,
aga kristlasi tohib.
Paljude inimeste meelest on just kristlased kõige kurja juur.
Kuid see lähtub - nagu Piiblis kirjas, antikristuse vaimust.
See on vaimsus, mis soovib, et keegi ei saaks päästetud.
Just. See on selle vaimsuse kõige esmasem ülesanne.
Nüüd olen kuulnud,
et rohujuure tasandilt hakkab tulema jutte selle kohta,
kuidas inimesed on Jumala Sõna järele näljased.
Inimesed saavad aru ja ka me usklikena saame aru,
et Jumal on pannud inimese sisse vaimu
ja sellele elu sisse puhunud.
See hing on rahutu.
Kirikuisa Augustinus ütles:
"Inimese süda on nii kaua rahutu, kuni see leiab rahu Jumalas."
Ka ma ise ütlesin vahel, et ma leian rahu ja rahulolu siis,
kui loon pere, saan lapsed, töökoha, ostan korteri jne.
Aga siiski jääb mingi osa tühjaks.
Keegi ütles selle kohta: "Igas inimeses on ristikujuline auk
ja seda saab vaid Jeesus täita."
Piiblis on Psalmides või Õpetussõnades kirjakoht:
"Jumalatul puudub rahu."
See on sama asi, millele sa just viitasid.
Kuskil öeldakse veel, et jumalatu tee on keeruline, kurviline.
See pole sile ja sirge tee. See on okkaline tee.
Piiblis tehakse lihtsal moel selgeks see, miks tasub uskuda.
Jah. Ka minu puhul on see olnud suur väe allikas.
See on üks asi, mille abil võib kõiki asju teha.
Jumal on tõotanud olla alati koos meiega,
nii et, meil pole midagi viga.
Surma äravõitja on koos meiega.
Nii saame ka usklikena avaldada mõju just seal, kus oleme.
Piibel ütlebki, et tooge kõik omad mured Tema ette.
See tähendab kõik. - Just.
Ärge muretsege mitte millegi pärast!
Meie muretsemine on patt. See on käsk: "Tooge!"
See on suur kergendus,
sest meil on mitmesuguseid probleeme.
On tööpuudust, haigusi jne.
Me võime need siiski Tema ette tuua. - Just.
Siis Tema tegutseb.
Mulle meenus üks lugu mu enda elust.
Ma olin umbes 40-aastane.
Olin olukorras, kus kogesin südame piirkonnas rohket survet.
Kogesin rindkeres konkreetseid kahinaid
ja ei kannatanud neid enam välja.
Kuid siis lugesin üht raamatut,
mille kaudu Püha Vaim võttis sealt ühe teema üles.
Ta ütles: "Marko, mis sa arvad, miks ma panin Peetruse kirjutama:
"Heitke kõik mured Tema peale!"
Miks ma ei öelnud Peetrusele: "Andke või lükake eemale!""
Sest nii kaua, kui sa annad või lükkad eemale,
hoiad sa ise sellest lõpuni kinni.
Aga Peetrus kirjutas: "Heitke!"
Ma lasin sellest lahti.
Jumal ei saatnud neid muresid mulle tagasi,
vaid kandis hoolt nende eest.
See oli eriline õppetund mu jaoks.
Olen viimased 12. aastat kui pilvedel hõljunud,
sest Jumal on kandnud kõiki kokku kuhjunud koormaid.
Tean, kelle hoolde võin need heita, sest Ta ei heida neid mulle tagasi,
vaid kannab nende eest hoolt.
See oli selline konkreetne sõna Jumalalt mu jaoks.
Kui vaid selline sõnum võiks levida kõigi massiteabe vahendite kaudu
ja teatada: "Meil on lahendus!"
Mitte ainult üksikisiku,
vaid kogu Soome rahva ja majanduse tasemel.
Me vajame Soomes hetkel palju palvet.
Usklike üksmeelt ja ühist palvet.
Sest on prohveteeritud,
et Soome majanduses tulevad rasked ajad.
On palju tööpuudust jne.
Nüüd peamegi hüüdma Jumala poole.
Piibel ütlebki: "Hüüa mind appi!"
Seetõttu peamegi hüüdma.
See on õige.
Ja kui vaadata tänapäeval sotsiaalmeedia kasutamist Soomes,
siis tuleb nutt peale.
Arvan, et ka üleval taevas nutetakse selle pärast,
kui usklikud omavahel kisklevad.
Selle asemel peaksime hoopis ühtse rindena
evangeeliumi edasi viima.
See on see, mida meid on kutsutud tegema.
Külvama.
Piibel ütleb, et kes rohkesti külvab, see ka lõikab rohkesti.
Mida teie oletegi TV7 kaudu hästi võimsalt teinud.
Jumal annab kord selle kasvu.
Aga kui me ei külva, siis...
Kõige selle eesmärgiks aga on hingede päästmine.
Aamen.
Kui sa usud, et Jumala Sõna levib,
siis tasu, mille sa saad, tuleb Jumalalt.
Tema teab, mismoodi sulle tasuda,
kuid aare on sind igal juhul taevas ootamas.
Just nii.
Meil on nüüd veel paar minutit,
mistõttu annan sulle võimaluse kuulutada vaatajatele,
mida Püha Vaim sulle annab.
Sõber, kes sa seda saadet vaatad, tahan öelda sulle,
et sinugi südames on tühimik, mida saab täita ainult Jeesus.
Ma sain 27. aastat tagasi selle rahu oma südamesse.
Kuigi maailm mässab ja kõik ümberringi keeb,
siis see rahu püsib.
Piibel ütleb, et kui me Teda otsime, siis me ka leiame Ta.
Kui me Temalt midagi palume, siis Ta ka annab meile seda.
Ta on tõotanud anda meile kõike.
Piibel ütleb: "Otsige esiti Jumalariiki ja Tema õigsust,
siis kõike muud antakse teile pealekauba."
Olen seda ise kogenud,
kui sain usklikuks ja andsin oma elu Jeesusele.
Kõik, mida olen vajanud, olen ka saanud.
Piibel räägib sellel teemal just enne seda,
kui Jeesus ütles need sõnad:
"Miks te muretsete kõige riietuse, toiduse jne. pärast?"
Kõik tuleb siis, kui me saame aru,
et kõige esmatähtsaim asi on seada korda oma suhe Jumalaga.
Seda ei saa teha ilma Jeesuseta.
Jeesus tahab anda sulle elu. See elu on Temas.
Ainult Temas.
Ma ise kogesin, kuidas mu abielu sai mitmeid kordi uuendatud,
kui oleme koos naisega teinud abielutööd.
Aga meil on ka ühine nimetaja - me mõlemad usume Jeesusesse,
kes annab selle lootuse ka sulle, mu sõber.
Aitäh Marko selle kuulutuse eest!
Samuti palve vaimus välja toodud sisu eest.
Me rahvas vajab Jumala Sõna kuulutust
rohkem kui kunagi varem.
Samuti vajatakse neid julgeid inimesi, kes läheksid välja.
Sa kohtad inimesi kristliku kirjastuse kaudu.
Sa viid neile sellist sisu, mis aitab ja kannab neid edasi.
See on ääretult tähtis töö.
Usun, et teie raamatute kaudu on paljud leidnud tee Jeesuse juurde.
Jah.
Aitäh sulle ja su perele!
Olge jätkuvalt nagu Joosua, kes oli julge ja tugev.
Aitäh!
Kui soovid toetada Eesti TV7 tööd, võid helistada 900 1777 (hind 7 euri)
või annetada pangaülekandega, leides me andmed www.tv7.ee Aitäh!
Tõlge: Raul Jürimaa